
Emendi	39, 66 u 102

Proposta għal regolament
Premessa 6
	

	Test propost mill-Kummissjoni
	Emenda

	(6)	Operaturi downstream u negozjanti mhux SMEs għandhom influwenza sinifikanti fuq il-ktajjen tal-provvista u jaqdu rwol importanti biex jiżguraw li l-ktajjen tal-provvista ma jikkontribwux għad-deforestazzjoni. Għalhekk, jenħtieġ li xorta waħda jkunu meħtieġa jirreġistraw fis-sistema ta’ informazzjoni. Fl-istess ħin, l-operaturi downstream jew in-negozjanti kollha, kemm jekk huma SMEs kif ukoll jekk le, jenħtieġ li jkomplu jiżguraw traċċabbiltà sħiħa billi jiġbru u jgħaddu n-numri ta’ referenza tad-dikjarazzjonijiet ta’ diliġenza dovuta u l-identifikaturi tad-dikjarazzjonijiet assenjati lill-produtturi mikro u żgħar. 
	(6)	Operaturi downstream u negozjanti mhux SMEs għandhom influwenza sinifikanti fuq il-ktajjen tal-provvista u jaqdu rwol importanti biex jiżguraw li l-ktajjen tal-provvista ma jikkontribwux għad-deforestazzjoni. Għalhekk, jenħtieġ li xorta waħda jkunu meħtieġa jirreġistraw fis-sistema ta’ informazzjoni. Fl-istess ħin, l-ewwel operaturi jew negozjanti downstream, kemm jekk huma SMEs kif ukoll jekk le, jenħtieġ li jkomplu jiżguraw traċċabbiltà sħiħa billi jiġbru n-numri ta’ referenza tad-dikjarazzjonijiet ta’ diliġenza dovuta u l-identifikaturi tad-dikjarazzjonijiet assenjati lill-produtturi mikro u żgħar. Dan l-obbligu li jinġabru u jinżammu n-numri ta’ referenza jenħtieġ li japplika biss għall-ewwel operatur downstream u jenħtieġ li ma japplikax għall-operaturi downstream l-oħrajn kollha aktar ’l isfel fil-katina tal-provvista. 



Emendi	40, 67 u 103

Proposta għal regolament
Premessa 7
	

	Test propost mill-Kummissjoni
	Emenda

	(7)	L-operaturi kollha, irrispettivament mid-daqs tagħhom, li jqiegħdu l-prodotti rilevanti fis-suq jew li jesportawhom jaqgħu fil-kamp ta’ applikazzjoni tar-Regolament (UE) 2023/1115. Dan ipoġġi piż amministrattiv fuq il-produtturi mikro u żgħar li jqiegħdu fis-suq jew jesportaw il-prodotti tagħhom stess. Sabiex jiġi indirizzat it-tħassib relatat mal-operaturi mikro u żgħar li jipproduċu u jqiegħdu fis-suq il-prodotti tagħhom stess u biex tkompli titnaqqas it-tagħbija tas-sistema ta’ informazzjoni, huwa meħtieġ li tiġi introdotta subkategorija ġdida ta’ operaturi li għalihom jenħtieġ li ma japplikax l-obbligu li tiġi ppreżentata dikjarazzjoni ta’ diliġenza dovuta. Din is-subkategorija ġdida, imsejħa “operaturi primarji mikro u żgħar”, jenħtieġ li tkopri l-persuni fiżiċi jew l-intrapriżi mikro jew ta’ daqs żgħir stabbiliti f’pajjiż ikklassifikat bħala ta’ riskju baxx f’konformità mal-Artikolu 29 ta’ dan ir-Regolament li jqiegħdu fis-suq jew jesportaw prodotti rilevanti li huma stess jipproduċu, jiġifieri li jkabbru, li jaħsdu, jew li jrabbu l-komoditajiet rilevanti li jinsabu fil-prodotti rilevanti huma stess jew li jiksbuhom minnhom. Kemm l-operaturi stabbiliti fl-Unjoni kif ukoll dawk stabbiliti barra minnha jenħtieġ li jkunu koperti mid-definizzjoni ta’ operatur primarju mikro u żgħir.
	(7)	L-operaturi kollha, irrispettivament mid-daqs tagħhom, li jqiegħdu l-prodotti rilevanti fis-suq jew li jesportawhom jaqgħu fil-kamp ta’ applikazzjoni tar-Regolament (UE) 2023/1115. Dan ipoġġi piż amministrattiv fuq il-produtturi mikro u żgħar li jqiegħdu fis-suq jew jesportaw il-prodotti tagħhom stess. Sabiex jiġi indirizzat it-tħassib relatat mal-operaturi mikro u żgħar li jipproduċu u jqiegħdu fis-suq il-prodotti tagħhom stess u biex tkompli titnaqqas it-tagħbija tas-sistema ta’ informazzjoni, huwa meħtieġ li tiġi introdotta subkategorija ġdida ta’ operaturi li għalihom jenħtieġ li ma japplikax l-obbligu li tiġi ppreżentata dikjarazzjoni ta’ diliġenza dovuta. Din is-subkategorija ġdida, imsejħa “operaturi primarji mikro u żgħar”, jenħtieġ li tkopri l-persuni fiżiċi jew l-intrapriżi mikro jew ta’ daqs żgħir stabbiliti f’pajjiż ikklassifikat bħala ta’ riskju baxx f’konformità mal-Artikolu 29 ta’ dan ir-Regolament li jqiegħdu fis-suq jew jesportaw prodotti rilevanti li huma stess jipproduċu f’dak il-pajjiż, jiġifieri li jkabbru, li jaħsdu, jew li jrabbu l-komoditajiet rilevanti li jinsabu fil-prodotti rilevanti huma stess jew li jiksbuhom minnhom. Kemm l-operaturi stabbiliti fl-Unjoni kif ukoll dawk stabbiliti barra minnha jenħtieġ li jkunu koperti mid-definizzjoni ta’ operatur primarju mikro u żgħir.



Emendi	41 u 68

Proposta għal regolament
Premessa 8a (ġdida)
	

	Test propost mill-Kummissjoni
	Emenda

	
	(8a)	Barra minn hekk, bħala parti mill-isforzi ta’ simplifikazzjoni, il-piż amministrattiv li jirriżulta mill-obbligi fuq l-operaturi primarji mikro u żgħar li jissottomettu dikjarazzjoni simplifikata ta’ darba skont l-Artikolu 4a li jiġbru informazzjoni skont l-Artikolu 9(1) jenħtieġ li jitnaqqas billi jitħallew jissostitwixxu l-ġeolokalizzazzjoni tal-irqajja’ ta’ art bl-indirizz postali tal-irqajja’ ta’ art jew tal-istabbiliment minn fejn ġew prodotti l-komoditajiet rilevanti li l-prodott rilevanti fih, jew sar bl-użu tagħhom, dment li l-indirizz postali jikkorrispondi b’mod ċar għall-post ġeografiku tal-irqajja’ ta’ art jew tal-istabbiliment ikkonċernati. Dan jagħti lill-operaturi primarji mikro u żgħar l-għażla libera li jipprovdu jew il-ġeolokalizzazzjoni tal-irqajja’ ta’ art jew l-indirizz postali tal-irqajja’ ta’ art jew tal-istabbiliment rispettiv.



Emenda		105

Proposta għal regolament
Premessa 11
	

	Test propost mill-Kummissjoni
	Emenda

	(11)	Sabiex tiġi pprovduta ċarezza legali li l-intrapriżi mikro, żgħar u ta’ daqs medju kollha, irrispettivament mill-forma legali tagħhom, jistgħu jibbenefikaw mid-dispożizzjonijiet simplifikati għall-intrapriżi mikro, żgħar u ta’ daqs medju fir-Regolament (UE) 2023/1115, jenħtieġ li d-definizzjoni ta’ intrapriżi mikro, żgħar u ta’ daqs medju tiġi emendata biex jiġi ċċarat li jenħtieġ li l-forma legali ma tkunx rilevanti għal jekk persuna fiżika jew ġuridika tissodisfax id-definizzjoni. L-istess jenħtieġ li jiġi ċċarat għall-operaturi primarji mikro u żgħar.
	(11)	Sabiex tiġi pprovduta ċarezza legali li l-intrapriżi mikro, żgħar u ta’ daqs medju kollha, irrispettivament mill-forma legali tagħhom, jistgħu jibbenefikaw mid-dispożizzjonijiet simplifikati għall-intrapriżi mikro, żgħar u ta’ daqs medju fir-Regolament (UE) 2023/1115, jenħtieġ li d-definizzjoni ta’ intrapriżi mikro, żgħar u ta’ daqs medju tiġi emendata biex jiġi ċċarat li jenħtieġ li l-forma legali ma tkunx rilevanti għal jekk persuna fiżika jew ġuridika tissodisfax id-definizzjoni. L-istess jenħtieġ li jiġi ċċarat għall-operaturi primarji mikro u żgħar. Barra minn hekk, id-definizzjoni ta’ operaturi primarji mikro u żgħar jenħtieġ li tinkludi operaturi li jaqbżu l-limiti ta’ mill-anqas tnejn mit-tliet kriterji stabbiliti fl-Artikolu 3(1) u (2), l-ewwel subparagrafu, tad-Direttiva 2013/34/UE iżda li jistgħu juru li l-partijiet tat-total tal-karta bilanċjali tagħhom, il-fatturat nett u l-għadd medju ta’ impjegati matul is-sena finanzjarja li huma relatati mal-attivitajiet tagħhom koperti minn dan ir-Regolament ma jaqbżux il-limiti ta’ mill-anqas tnejn minn tlieta minn dawk il-kriterji.



Emenda		106

Proposta għal regolament
Premessa 12a (ġdida)
	

	Test propost mill-Kummissjoni
	Emenda

	
	(12a)	Qabel ir-reviżjoni ġenerali tar-Regolament (UE) 2023/1115 li għandha titwettaq sat-30 ta’ Ġunju 2030, fl-interess tas-simplifikazzjoni għall-operaturi u n-negozjanti, il-Kummissjoni għandha twettaq reviżjoni tas-simplifikazzjoni tar-Regolament (UE) 2023/1115 u għandha tippreżenta rapport sat-30 ta’ April 2026. Ir-rapport jenħtieġ li jevalwa l-piż amministrattiv u l-impatt tar-Regolament, b’mod partikolari fuq l-operaturi mikro u żgħar. Barra minn hekk, fir-rapport, il-Kummissjoni jenħtieġ li tindika modi possibbli biex jiġu indirizzati l-kwistjonijiet identifikati permezz ta’ linji gwida tekniċi, titjib fis-sistema tal-IT, atti delegati jew ta’ implimentazzjoni f’konformità mas-setgħat delegati previsti fir-Regolament u, fejn xieraq, takkumpanja r-rapport bi proposta leġiżlattiva.

Proposta għal regolament
Premessa 12b (ġdida)
	

	Test propost mill-Kummissjoni
	Emenda

	
	(12b)	Id-data tal-applikazzjoni tad-dispożizzjonijiet tar-Regolament (UE) 2023/1115 li jistabbilixxu l-obbligi fuq l-operaturi, in-negozjanti u l-awtoritajiet kompetenti, elenkati fl-Artikolu 38(2) ta’ dak ir-Regolament, jenħtieġ li tiġi posposta bi 12-il xahar. Dan huwa meħtieġ biex il-pajjiżi terzi, l-Istati Membri, l-operaturi u n-negozjanti jkunu mħejjija bis-sħiħ, inkluż, biex ikun possibbli għal dawk l-operaturi li jistabbilixxu s-sistemi ta’ diliġenza dovuta meħtieġa li jkopru l-komoditajiet u l-prodotti rilevanti kollha, sabiex ikunu f’pożizzjoni li jikkonformaw bis-sħiħ mal-obbligi tagħhom.

Proposta għal regolament
Premessa 13
	

	Test propost mill-Kummissjoni
	Emenda

	(13) Sabiex l-operaturi li huma intrapriżi mikro jew żgħar skont it-tifsira tal-Artikolu 3(1) jew (2), l-ewwel subparagrafu, tad-Direttiva 2013/34/UE jingħataw żmien adegwat għall-implimentazzjoni tal-emendi proposti, id-dati korrispondenti tal-applikazzjoni tad-dispożizzjonijiet tar-Regolament (UE) 2023/1115 li jistabbilixxu l-obbligi għall-operaturi, għan-negozjanti u għall-awtoritajiet kompetenti, elenkati fl-Artikolu 38(2) ta’ dak ir-Regolament, jenħtieġ li jiġu stabbiliti għat-30 ta’ Diċembru 2026 għall-operaturi mikro u żgħar.
	imħassar

Proposta għal regolament
Premessa 15
	

	Test propost mill-Kummissjoni
	Emenda

	(15)	Meta awtorità kompetenti ssir taf jew tiġi mgħarrfa b’nuqqas ta’ konformità mar-Regolament (UE) 2023/1115 qabel id-dħul fis-seħħ tal-Artikoli 16 sa 19, tal-Artikolu 22 u tal-Artikolu 24, tista’ toħroġ twissijiet lill-operaturi, lill-operaturi downstream u lin-negozjanti, akkumpanjati minn rakkomandazzjonijiet biex tinkiseb il-konformità.
	imħassar



Emenda		111

Proposta għal regolament
Premessa 16
	

	Test propost mill-Kummissjoni
	Emenda

	(16)	Fid-dawl tal-posponiment tad-data li minnha l-operaturi mikro u żgħar huma meħtieġa jikkonformaw mar-Regolament (UE) 2023/1115, id-dati f’dispożizzjonijiet relatati oħra, jiġifieri t-tħassir tar-Regolament (UE) Nru 995/2010 tal-Parlament Ewropew u tal-Kunsill, id-dispożizzjonijiet tranżizzjonali u d-dispożizzjonijiet dwar l-applikazzjoni differita tar-Regolament (UE) 2023/1115 għall-intrapriżi mikro jew żgħar, jenħtieġ li jiġu aġġustati kif xieraq. Sabiex jingħata biżżejjed żmien biex jiġu allinjati l-iżviluppi tekniċi tal-interfaċċa elettronika abbażi tal-Ambjent ta’ Tieqa Unika tal-Unjoni Ewropea għad-Dwana, id-data sa meta l-interfaċċa elettronika tkun fis-seħħ jenħtieġ li tiġi aġġustata kif xieraq.
	(16)	Fid-dawl tal-posponiment bi 12-il xahar mid-data tal-applikazzjoni stabbilita fl-Artikolu 38(2) tar-Regolament (UE) 2023/1115, id-dati f’dispożizzjonijiet relatati oħra, jiġifieri t-tħassir tar-Regolament (UE) Nru 995/2010 tal-Parlament Ewropew u tal-Kunsill, id-dispożizzjonijiet dwar l-applikazzjoni differita tar-Regolament (UE) 2023/1115 għall-persuni fiżiċi, għall-intrapriżi mikro jew żgħar, jenħtieġ li jiġu aġġustati kif xieraq. Sabiex jingħata biżżejjed żmien biex jiġu allinjati l-iżviluppi tekniċi tal-interfaċċa elettronika abbażi tal-Ambjent ta’ Tieqa Unika tal-Unjoni Ewropea għad-Dwana, id-data sa meta l-interfaċċa elettronika tkun fis-seħħ jenħtieġ li tiġi aġġustata kif xieraq.

Proposta għal regolament
Premessa 20 (ġdida)
	

	Test propost mill-Kummissjoni
	Emenda

	
	(20)	Fid-dawl tal-urġenza li jiġu adottati simplifikazzjonijiet immirati kif ukoll li jiġi pospost id-dħul fis-seħħ tar-Regolament (UE) 2023/1115, jitqies li huwa xieraq li tiġi invokata l-eċċezzjoni għall-perjodu ta’ tmien ġimgħat prevista fl-Artikolu 4 tal-Protokoll Nru 1 dwar ir-rwol tal-parlamenti nazzjonali fl-Unjoni Ewropea, anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika.

Proposta għal regolament
Artikolu 1 – punt 1 – sottopunt b 
Regolament (UE) 2023/1115
Artikolu 2 – punt 15a 
	

	Test propost mill-Kummissjoni
	Emenda

	(15a)	‘operatur primarju mikro u żgħir’ tfisser operatur li huwa persuna fiżika jew intrapriża mikro jew ta’ daqs żgħir, kif definit fl-Artikolu 3(1) u (2), l-ewwel subparagrafu, tad-Direttiva 2013/34/UE tal-Parlament Ewropew u tal-Kunsill*, irrispettivament mill-forma legali tagħha, stabbilita f’pajjiż ikklassifikat bħala ta’ riskju baxx f’konformità mal-Artikolu 29 ta’ dan ir-Regolament, u li, matul attività kummerċjali, iqiegħed fis-suq jew jesporta prodotti rilevanti li dan l-operatur innifsu jkun kabbar, ħasad, kiseb jew rabba f’irqajja’ ta’ art rilevanti, jew, fir-rigward tal-bhejjem tal-ifrat, fi stabbilimenti;
	(15a)	“operatur primarju mikro u żgħir” tfisser operatur li huwa persuna fiżika jew intrapriża mikro jew ta’ daqs żgħir, kif definit fl-Artikolu 3(1) u (2), l-ewwel subparagrafu, tad-Direttiva 2013/34/UE tal-Parlament Ewropew u tal-Kunsill*, irrispettivament mill-forma legali tagħha, stabbilita f’pajjiż ikklassifikat bħala ta’ riskju baxx f’konformità mal-Artikolu 29 ta’ dan ir-Regolament, u li, matul attività kummerċjali, iqiegħed fis-suq jew jesporta prodotti rilevanti li dan l-operatur innifsu jkun kabbar, ħasad, kiseb jew rabba f’irqajja’ ta’ art rilevanti, jew, fir-rigward tal-bhejjem tal-ifrat, fi stabbilimenti, li jinsabu f’dak il-pajjiż; dan jinkludi operaturi li jaqbżu l-limiti ta’ mill-anqas tnejn mit-tliet kriterji stabbiliti fl-Artikolu 3(1) u (2), l-ewwel subparagrafu, tad-Direttiva 2013/34/UE iżda li jistgħu juru li l-partijiet tat-total tal-karta bilanċjali tagħhom, il-fatturat nett u l-għadd medju ta’ impjegati matul is-sena finanzjarja li huma relatati mal-attivitajiet tagħhom koperti minn dan ir-Regolament ma jaqbżux il-limiti ta’ mill-anqas tnejn minn tlieta minn dawk il-kriterji;

Proposta għal regolament
Artikolu 1 – punt 5
Regolament (UE) 2023/1115
Artikolu 4a – paragrafu 1
	

	Test propost mill-Kummissjoni
	Emenda

	1.	L-obbligi stabbiliti fl-Artikolu 4(2), (3) u (4), il-punt (c), ma għandhomx japplikaw għall-operaturi primarji mikro u żgħar.
	1.	L-obbligi stabbiliti fl-Artikolu 4(2), it-tieni sentenza tal-Artikolu 4(3) u l-Artikolu 4(4)), il-punt (c), ma għandhomx japplikaw għall-operaturi primarji mikro u żgħar.



Emendi		75 u 115
Proposta għal regolament
Artikolu 1 – punt 5
Regolament (UE) 2023/1115
Artikolu 4a – paragrafu 2
	

	Test propost mill-Kummissjoni
	Emenda

	2. 	L-operaturi primarji mikro u żgħar għandhom jippreżentaw dikjarazzjoni simplifikata ta’ darba fis-sistema ta’ informazzjoni msemmija fl-Artikolu 33 qabel ma jqiegħdu fis-suq jew jesportaw il-prodotti rilevanti. Huma għandhom jiġu assenjati identifikatur tad-dikjarazzjoni wara li jippreżentaw id-dikjarazzjoni simplifikata tagħhom.
	2.	L-operaturi primarji mikro u żgħar għandhom jippreżentaw dikjarazzjoni simplifikata ta’ darba fis-sistema ta’ informazzjoni msemmija fl-Artikolu 33 qabel ma jqiegħdu fis-suq jew jesportaw il-prodotti rilevanti. Huma għandhom jiġu assenjati identifikatur tad-dikjarazzjoni wara li jippreżentaw id-dikjarazzjoni simplifikata ta’ darba tagħhom.

Proposta għal regolament
Artikolu 1 – punt 5
Regolament (UE) 2023/1115
Artikolu 4a – paragrafu 3
	

	Test propost mill-Kummissjoni
	Emenda

	3.	L-operaturi primarji mikro u żgħar għandhom jipprovdu l-informazzjoni stabbilita fl-Anness III meta jippreżentaw id-dikjarazzjoni simplifikata fis-sistema ta’ informazzjoni. Huma għandhom jaġġornaw l-informazzjoni li tinsab fid-dikjarazzjoni simplifikata tagħhom wara kwalunkwe bidla fl-informazzjoni li pprovdew. 
	3.	L-operaturi primarji mikro u żgħar għandhom jipprovdu l-informazzjoni stabbilita fl-Anness III meta jippreżentaw id-dikjarazzjoni simplifikata fis-sistema ta’ informazzjoni. Huma jistgħu jaġġornaw l-informazzjoni li tinsab fid-dikjarazzjoni simplifikata tagħhom wara kwalunkwe bidla kbira fl-informazzjoni li pprovdew. 

Proposta għal regolament
Artikolu 1 – punt 5
Regolament (UE) 2023/1115
Artikolu 4a – paragrafu 4
	

	Test propost mill-Kummissjoni
	Emenda

	4.	Meta l-informazzjoni kollha elenkata fl-Anness III tkun disponibbli f’sistema jew f’bażi tad-data li teżisti skont il-leġiżlazzjoni tal-Unjoni jew tal-Istati Membri, għajr is-sistema ta’ informazzjoni msemmija fl-Artikolu 33, l-operaturi primarji mikro u żgħar ma għandhomx ikunu meħtieġa jippreżentaw dikjarazzjoni simplifikata f’konformità mal-paragrafu 2 ta’ dan l-Artikolu. L-Istati Membri għandhom jagħmlu din l-informazzjoni għal kull operatur disponibbli fis-sistema ta’ informazzjoni msemmija fl-Artikolu 33. L-operatur primarju mikro jew żgħir għandu jqiegħed il-prodotti rilevanti fis-suq tal-Unjoni jew jesportahom biss wara li jkun ġie assenjat identifikatur tad-dikjarazzjoni.
	4.	Meta l-informazzjoni kollha elenkata fl-Anness III tkun disponibbli f’sistema jew f’bażi tad-data li teżisti skont il-leġiżlazzjoni tal-Unjoni jew tal-Istati Membri, għajr is-sistema ta’ informazzjoni msemmija fl-Artikolu 33, l-operaturi primarji mikro u żgħar ma għandhomx ikunu meħtieġa jippreżentaw dikjarazzjoni simplifikata ta’ darba f’konformità mal-paragrafu 2 ta’ dan l-Artikolu. L-Istati Membri għandhom jagħmlu din l-informazzjoni għal kull operatur disponibbli fis-sistema ta’ informazzjoni msemmija fl-Artikolu 33. L-operatur primarju mikro jew żgħir għandu jqiegħed il-prodotti rilevanti fis-suq tal-Unjoni jew jesportahom biss wara li jkun ġie assenjat identifikatur tad-dikjarazzjoni.



Emendi	78 u 118

Proposta għal regolament
Artikolu 1 – punt 5
Regolament (UE) 2023/1115
Artikolu 4a – paragrafu 5
	

	Test propost mill-Kummissjoni
	Emenda

	5.	Għall-operaturi primarji mikro u żgħar, il-ġeolokalizzazzjoni msemmija fl-Artikolu 9(1), il-punt (d), tista’ tiġi sostitwita bl-indirizz postali tal-irqajja’ tal-art kollha fejn ikunu ġew prodotti l-komoditajiet rilevanti li jkun fih il-prodott rilevanti, jew li jkun sar bl-użu tagħhom.”;
	5.	Għall-operaturi primarji mikro u żgħar, il-ġeolokalizzazzjoni msemmija fl-Artikolu 9(1), il-punt (d), tista’ tiġi sostitwita bl-indirizz postali tal-irqajja’ tal-art kollha jew bl-indirizz postali tal-istabbiliment minn fejn ikunu ġew prodotti l-komoditajiet rilevanti li jkun fih il-prodott rilevanti, jew li jkun sar bihom.”;



Emendi	79 u 119

Proposta għal regolament
Artikolu 1 – punt 6
Regolament (UE) 2023/1115
Artikolu 5 – paragrafu 1
	

	Test propost mill-Kummissjoni
	Emenda

	1.	L-operaturi downstream u n-negozjanti għandhom iqiegħdu prodotti rilevanti fis-suq biss jekk ikollhom l-informazzjoni meħtieġa skont il-paragrafu 3.
	1.	L-operaturi downstream u n-negozjanti għandhom jintroduċu jew iqiegħdu prodotti rilevanti fis-suq jew jesportawhom biss jekk ikollhom l-informazzjoni meħtieġa skont il-paragrafu 3;



Emendi	50, 80 u 120

Proposta għal regolament
Artikolu 1 – punt 6
Regolament (UE) 2023/1115
Artikolu 5 – paragrafu 3 – punt (a)
	

	Test propost mill-Kummissjoni
	Emenda

	(a)	l-isem, l-isem kummerċjali rreġistrat jew it-trademark irreġistrata, l-indirizz postali, l-indirizz tal-posta elettronika u, jekk ikun disponibbli, indirizz web tal-operaturi, tal-operaturi downstream jew tan-negozjanti li jkunu pprovdew il-prodotti rilevanti lilhom, kif ukoll in-numri ta’ referenza tad-dikjarazzjonijiet ta’ diliġenza dovuta jew l-identifikaturi tad-dikjarazzjonijiet assoċjati ma’ dawk il-prodotti;
	(a)	l-isem, l-isem kummerċjali rreġistrat jew it-trademark irreġistrata, l-indirizz postali, l-indirizz tal-posta elettronika u, jekk ikun disponibbli, indirizz web tal-operaturi, tal-operaturi downstream jew tan-negozjanti li jkunu pprovdew il-prodotti rilevanti lilhom, kif ukoll in-numri ta’ referenza tad-dikjarazzjonijiet ta’ diliġenza dovuta jew l-identifikaturi tad-dikjarazzjonijiet assoċjati ma’ dawk il-prodotti biss f’każijiet fejn il-fornitur tagħhom ikun operatur;



Emendi	34, 49, 81 u 121

Proposta għal regolament
Artikolu 1 – punt 6
Regolament (UE) 2023/1115
Artikolu 5 – paragrafu 5
	

	Test propost mill-Kummissjoni
	Emenda

	5. L-operaturi downstream u n-negozjanti għandhom jikkomunikaw lill-operaturi downstream u lin-negozjanti li lilhom ikunu pprovdew prodotti rilevanti n-numri ta’ referenza tad-dikjarazzjonijiet ta’ diliġenza dovuta jew l-identifikaturi tad-dikjarazzjonijiet assoċjati ma’ dawk il-prodotti rilevanti.
	imħassar



Emendi	82 u 122

Proposta għal regolament
Artikolu 1 – punt 16 – punt a
Regolament (UE) 2023/1115
Artikolu 26 – paragrafu 4
	

	Test propost mill-Kummissjoni
	Emenda

	4.	In-numru ta’ referenza tad-dikjarazzjoni ta’ diliġenza dovuta jew l-identifikatur tad-dikjarazzjoni għall-operaturi primarji mikro u żgħar għandu jkun magħmul disponibbli għall-awtoritajiet doganali qabel ir-rilaxx għaċ-ċirkolazzjoni libera jew l-esportazzjoni ta’ prodott rilevanti li jidħol jew joħroġ mis-suq. Għal dak il-fini, minbarra meta d-dikjarazzjoni ta’ diliġenza dovuta tiġi magħmula disponibbli permezz tal-interfaċċa elettronika msemmija fl-Artikolu 28(2), il-persuna li tippreżenta dikjarazzjoni doganali għar-rilaxx għal ċirkolazzjoni libera jew għall-esportazzjoni ta’ prodott rilevanti għandha tagħmel disponibbli għall-awtoritajiet doganali n-numru ta’ referenza tad-dikjarazzjoni ta’ diliġenza dovuta jew l-identifikatur tad-dikjarazzjoni għall-operaturi primarji mikro u żgħar assoċjati ma’ dak il-prodott rilevanti
	4.	In-numru ta’ referenza tad-dikjarazzjoni ta’ diliġenza dovuta jew l-identifikatur tad-dikjarazzjoni għall-operaturi primarji mikro u żgħar għandu jkun magħmul disponibbli għall-awtoritajiet doganali qabel ir-rilaxx għaċ-ċirkolazzjoni libera jew l-esportazzjoni ta’ prodott rilevanti li jidħol jew joħroġ mis-suq. Għal dak il-fini, minbarra meta d-dikjarazzjoni ta’ diliġenza dovuta tiġi magħmula disponibbli permezz tal-interfaċċa elettronika msemmija fl-Artikolu 28(2), il-persuna li tippreżenta d-dikjarazzjoni doganali għar-rilaxx għal ċirkolazzjoni libera jew għall-esportazzjoni ta’ prodott rilevanti għandha tagħmel disponibbli għall-awtoritajiet doganali n-numru ta’ referenza tad-dikjarazzjoni ta’ diliġenza dovuta jew l-identifikatur tad-dikjarazzjoni għall-operaturi primarji mikro u żgħar assoċjati ma’ dak il-prodott rilevanti Dan il-paragrafu ma għandux japplika għall-esportazzjoni ta’ prodott rilevanti minn operatur downstream.



Emendi	62 u 123

Proposta għal regolament
Artikolu 1 – paragrafu 1 – punt 21
Regolament (UE) 2023/1115
Artikolu 34 – paragrafu 1a (ġdid
	

	Test propost mill-Kummissjoni
	Emenda

	
	1a.	Sat-30 ta’ April 2026, il-Kummissjoni għandha twettaq rieżami ta’ simplifikazzjoni ta’ dan ir-Regolament u abbażi ta’ dan, għandha tippreżenta rapport lill-Parlament Ewropew u lill-Kunsill akkumpanjat, meta dan ikun xieraq, minn proposta leġiżlattiva.



Emenda	48

Proposta għal regolament
Artikolu 1 – punt 21
Regolament (UE) 2023/1115
Artikolu 34 – paragrafu 2a (ġdid)
	

	Test propost mill-Kummissjoni
	Emenda

	
	2a.	Il-Kummissjoni għandha tistabbilixxi grupp permanenti tal-partijiet ikkonċernati u għandha tiżgura skambju kontinwu ma’ esperti, partijiet ikkonċernati u operaturi biex tiżviluppa l-aħjar prattiki u tiġbor feedback tekniku wara d-dħul fis-seħħ tar-Regolament.



Emendi	55 u 124

Proposta għal regolament
Artikolu 1 – punt 22
Regolament (UE) 2023/1115
Artikolu 37 – paragrafu 1
	

	Test propost mill-Kummissjoni
	Emenda

	1.	Ir-Regolament (UE) Nru 995/2010 jitħassar b’effett mit-30 ta’ Diċembru 2025.
	1.	Ir-Regolament (UE) Nru 995/2010 jitħassar b’effett mit-30 ta’ Diċembru 2026. 



Emenda	126

Proposta għal regolament
Artikolu 1 – punt 22
Regolament (UE) 2023/1115
Artikolu 37 – paragrafu 2
	

	Test propost mill-Kummissjoni
	Emenda

	2.	Ir-Regolament (UE) Nru 995/2010 għandu jkompli japplika:
	imħassar

	(a) sat-30 ta’ Diċembru 2026 għall-injam u għall-prodotti tal-injam kif definiti fl-Artikolu 2, il-punt (a), tar-Regolament (UE) Nru 995/2010 introdotti fis-suq minn operaturi primarji mikro u żgħar jew minn operaturi li sal-31 ta’ Diċembru 2024 ġew stabbiliti bħala mikrointrapriżi jew intrapriżi żgħar, skont it-tifsira tal-Artikolu 3(1) jew (2), l-ewwel subparagrafu, tad-Direttiva 2013/34/UE, irrispettivament mill-forma legali tagħhom;
	

	(b) sal-31 ta’ Diċembru 2028 għall-injam u għall-prodotti tal-injam kif definiti fl-Artikolu 2, il-punt (a), tar-Regolament (UE) Nru 995/2010 li ġew prodotti qabel id-29 ta’ Ġunju 2023 u introdotti fis-suq mit-30 ta’ Diċembru 2026 minn operaturi primarji mikro u żgħar jew minn operaturi li sal-31 ta’ Diċembru 2024 ġew stabbiliti bħala mikrointrapriżi jew intrapriżi żgħar skont it-tifsira tal-Artikolu 3(1) jew (2), l-ewwel subparagrafu, tad-Direttiva 2013/34/UE, irrispettivament mill-forma legali tagħhom;
	

	(c) sal-31 ta’ Diċembru 2028 għall-injam u għall-prodotti tal-injam kif definiti fl-Artikolu 2, il-punt (a), tar-Regolament (UE) Nru 995/2010 li ġew prodotti qabel id-29 ta’ Ġunju 2023 u li ġew introdotti fis-suq mit-30 ta’ Diċembru 2025.
	



Emenda	125

Proposta għal regolament
Artikolu 1 – punt 22
Regolament (UE) 2023/1115
Artikolu 37 – paragrafu 2a (ġdid)
	

	Test propost mill-Kummissjoni
	Emenda

	
	2a.	Madankollu, ir-Regolament (UE) Nru 995/2010 għandu jibqa’ japplika sal-31 ta’ Diċembru 2029 għall-injam u l-prodotti tal-injam kif definit fl-Artikolu 2, il-punt (a), tar-Regolament (UE) Nru 995/2010 li ġew prodotti qabel id-29 ta’ Ġunju 2023 u li ġew introdotti fis-suq mit-30 ta’ Diċembru 2026.  



Emenda	127

Proposta għal regolament
Artikolu 1 – punt 22
Regolament (UE) 2023/1115
Artikolu 37 – paragrafu 3
	

	Test propost mill-Kummissjoni
	Emenda

	3.	B’deroga mill-Artikolu 1(2) ta’ dan ir-Regolament, l-injam u l-prodotti tal-injam kif definiti fl-Artikolu 2, il-punt (a), tar-Regolament (UE) Nru 995/2010 li ġew prodotti qabel id-29 ta’ Ġunju 2023 u li ġew introdotti fis-suq mill-31 ta’ Diċembru 2028 għandhom jikkonformaw mal-Artikolu 3 ta’ dan ir-Regolament.”;
	3.	B’deroga mill-Artikolu 1(2) ta’ dan ir-Regolament, l-injam u l-prodotti tal-injam kif definiti fl-Artikolu 2, il-punt (a), tar-Regolament (UE) Nru 995/2010 li ġew prodotti qabel id-29 ta’ Ġunju 2023 u li ġew introdotti fis-suq mill-31 ta’ Diċembru 2029 għandhom jikkonformaw mal-Artikolu 3 ta’ dan ir-Regolament.”;



Emendi	63 u 128

Proposta għal regolament
Artikolu 1 – punt 23
Regolament (UE) 2023/1115
Artikolu 38 – paragrafu 2
	

	Test propost mill-Kummissjoni
	Emenda

	2.	L-Artikoli 3 sa 13, l-Artikoli 20, 21, 23, 26, 31 u 32 għandhom japplikaw mit-30 ta’ Diċembru 2025. 
	2.	Soġġett għall-paragrafu 3 ta’ dan l-Artikolu, l-Artikoli 3 sa 13, l-Artikoli 16 sa 24 u l-Artikoli 26, 31 u 32 għandhom japplikaw mit-30 ta’ Diċembru 2026.



Emenda	53

Proposta għal regolament
Artikolu 1 – punt 23
Regolament (UE) 2023/1115
Artikolu 38 – paragrafu 2a (ġdid)
	

	Test propost mill-Kummissjoni
	Emenda

	
	2a.	L-awtoritajiet kompetenti għandhom jikkomunikaw lill-Kummissjoni kwalunkwe diffikultà, żball jew tfixkil dokumentati li jirriżultaw mis-sistemi ta’ informazzjoni tal-Unjoni msemmija fl-Artikolu 33, biex jiżguraw li l-operaturi u n-negozjanti soġġetti għall-perjodu ta’ grazzja ma jkunux żvantaġġati minn tali kwistjonijiet.



Emendi	64 u 129

Proposta għal regolament
Artikolu 1 – punt 23
Regolament (UE) 2023/1115
Artikolu 38 – paragrafu 3
	

	Test propost mill-Kummissjoni
	Emenda

	3.	Għall-operaturi li sal-31 ta’ Diċembru 2024 ġew stabbiliti bħala mikrointrapriżi jew intrapriżi żgħar skont it-tifsira tal-Artikolu 3(1) jew (2), l-ewwel subparagrafu, tad-Direttiva 2013/34/UE, irrispettivament mill-forma legali tagħhom, l-Artikoli msemmija fil-paragrafu 2 ta’ dan l-Artikolu għandhom japplikaw mit-30 ta’ Diċembru 2026.
	3.	Ħlief fir-rigward tal-prodotti koperti fl-Anness tar-Regolament (UE) Nru 995/2010, għall-operaturi, kemm jekk persuni fiżiċi jew mikrointrapriżi jew intrapriżi żgħar kif definit fl-Artikolu 3(1) jew (2) tad-Direttiva 2013/34/UE, li ġew stabbiliti hekk sal-31 ta’ Diċembru 2024, l-Artikoli msemmija fil-paragrafu 2 ta’ dan l-Artikolu għandhom japplikaw mit-30 ta’ Ġunju 2027.  



Emendi	27, 89 u 130

Proposta għal regolament
Artikolu 1 – punt 23
Regolament (UE) 2023/1115
Artikolu 38 – paragrafu 4
	

	Test propost mill-Kummissjoni
	Emenda

	4.	Għall-operaturi primarji mikro u żgħar, l-Artikoli msemmija fil-paragrafu 2 ta’ dan l-Artikolu għandhom japplikaw mit-30 ta’ Diċembru 2026.
	imħassar



Emendi	28, 90 u 131

Proposta għal regolament
Artikolu 1 – punt 23
Regolament (UE) 2023/1115
Artikolu 38 – paragrafu 5
	

	Test propost mill-Kummissjoni
	Emenda

	5.	L-Artikoli 16 sa 19, l-Artikoli 22 u l-Artikolu 24 għandhom japplikaw mit-30 ta’ Ġunju 2026 fir-rigward ta’ miżuri li jikkonċernaw l-operaturi, l-operaturi downstream u n-negozjanti, u mit-30 ta’ Diċembru 2026 għall-operaturi msemmija fil-paragrafi 3 u 4. Meta awtorità kompetenti ssir taf jew tiġi mgħarrfa b’nuqqas ta’ konformità mar-Regolament (UE) 2023/1115 qabel id-dħul fis-seħħ tal-Artikoli 16 sa 19, tal-Artikolu 22 u tal-Artikolu 24, tista’ toħroġ twissijiet lill-operaturi, lill-operaturi downstream u lin-negozjanti, akkumpanjati minn rakkomandazzjonijiet biex tinkiseb il-konformità.”
	imħassar



Emenda	45

Proposta għal regolament
Artikolu 1 – punt 23
Regolament (UE) 2023/1115
Artikolu 38 – paragrafu 5a (ġdid)
	

	Test propost mill-Kummissjoni
	Emenda

	
	5a.	L-awtoritajiet kompetenti għandhom iqisu l-informazzjoni rilevanti, inklużi l-ilmenti, ir-rapporti, u t-tħassib sostanzjat, u għandhom, għall-perjodu li jippreċedi d-dati msemmija fl-Artikolu 38 iqisu kif xieraq il-komunikazzjonijiet tal-Kummissjoni dwar problemi relatati mal-IT jew żbalji involontarji li jirriżultaw minnhom, għall-finijiet li jiġu evitati sanzjonijiet amministrattivi fuq l-operaturi koperti mill-Artikolu 38 mingħajr preġudizzju għall-Artikolu 25.



Emenda	65

Proposta għal regolament
Artikolu 1 – paragrafu 1 – punt 23a (ġdid)
Regolament (UE) 2023/1115
Anness I
	

	Test propost mill-Kummissjoni
	Emenda

	
	(23a)	fl-Anness I, il-prodotti ex 49 huma mħassra;



Emendi	60, 91 u 132

Proposta għal regolament
Anness II
Regolament (UE) 2023/1115
Anness III – parti introduttorja
	

	Test propost mill-Kummissjoni
	Emenda

	Informazzjoni li trid tkun inkluża fid-dikjarazzjoni simplifikata tal-operaturi primarji mikro u żgħar f’konformità mal-Artikolu 4a(3):
	Informazzjoni li għandha tkun inkluża fid-dikjarazzjoni simplifikata ta’ darba tal-operaturi primarji mikro u żgħar f’konformità mal-Artikolu 4a(3):



Emendi	92 u 133

Proposta għal regolament
Anness II
Regolament (UE) 2023/1115
Anness III – punt 2
	

	Test propost mill-Kummissjoni
	Emenda

	2.	Il-kodiċi tas-Sistema Armonizzata u deskrizzjoni libera tal-prodotti rilevanti, inkluż l-isem kummerċjali, u l-kwantità annwali tal-prodotti rilevanti maħsuba biex jitqiegħdu fis-suq jew jiġu esportati, espressi f’massa netta li tispeċifika stima jew devjazzjoni perċentwali jew, meta jkun applikabbli, f’volum jew fl-għadd ta’ oġġetti. Għal prodotti rilevanti li jidħlu fis-suq jew joħorġu minnu, il-kwantità trid tiġi espressa f’kilogrammi tal-massa netta u, meta jkun applikabbli, fl-unità supplimentari stabbilita fl-Anness I tar-Regolament (KEE) Nru 2658/87 li tikkorrispondi għall-kodiċi tas-Sistema Armonizzata indikata jew, fil-każijiet l-oħra kollha, espressa f’massa netta li tispeċifika stima jew devjazzjoni perċentwali jew, meta jkun applikabbli, f’volum jew fl-għadd ta’ unitajiet. Unità supplimentari hi applikabbli meta tkun iddefinita b’mod konsistenti għas-subintestaturi kollha possibbli skont il-kodiċi tas-Sistema Armonizzata msemmi fid-dikjarazzjoni tad-diliġenza dovuta.
	2.	Il-kodiċi tas-Sistema Armonizzata u deskrizzjoni libera tal-prodotti rilevanti, inkluż l-isem kummerċjali, u l-kwantità annwali stmata ta’ darba tal-prodotti rilevanti maħsuba biex jitqiegħdu fis-suq jew jiġu esportati, espressi f’massa netta li tispeċifika stima jew devjazzjoni perċentwali jew, meta jkun applikabbli, f’volum jew fl-għadd ta’ oġġetti. Għal prodotti rilevanti li jidħlu fis-suq jew joħorġu minnu, il-kwantità stmata trid tiġi espressa f’kilogrammi tal-massa netta u, meta jkun applikabbli, fl-unità supplimentari stabbilita fl-Anness I tar-Regolament (KEE) Nru 2658/87 li tikkorrispondi għall-kodiċi tas-Sistema Armonizzata indikata jew, fil-każijiet l-oħra kollha, espressa f’massa netta li tispeċifika stima jew devjazzjoni perċentwali jew, meta jkun applikabbli, f’volum jew fl-għadd ta’ unitajiet. Unità supplimentari hi applikabbli meta tkun iddefinita b’mod konsistenti għas-subintestaturi kollha possibbli skont il-kodiċi tas-Sistema Armonizzata msemmi fid-dikjarazzjoni tad-diliġenza dovuta.



Emendi	93 u 134

Proposta għal regolament
Anness II
Regolament (UE) 2023/1115
Anness III – punt 3
	

	Test propost mill-Kummissjoni
	Emenda

	3.	Il-pajjiż tal-produzzjoni u l-indirizz postali jew il-ġeolokalizzazzjoni tal-irqajja’ kollha ta’ art li fuqhom l-operatur primarju mikro u żgħir jipproduċi komoditajiet rilevanti. Għal prodotti rilevanti li fihom bhejjem tal-ifrat jew li saru bl-użu tagħhom, u għal tali prodotti rilevanti li ntemgħu bi prodotti rilevanti, l-indirizz postali jew il-ġeolokalizzazzjoni għandhom jirreferu għall-istabbilimenti kollha li fihom jinżammu l-bhejjem tal-ifrat. Meta l-prodotti rilevanti jiġu prodotti fuq irqajja’ differenti ta’ art, l-indirizz postali jew il-ġeolokalizzazzjoni tal-irqajja’ kollha ta’ art għandhom jiġu inklużi f’konformità mal-Artikolu 9(1), il-punt (d).
	3.	Il-pajjiż tal-produzzjoni u l-indirizz postali jew il-ġeolokalizzazzjoni tal-irqajja’ kollha ta’ art, jew l-indirizz postali tal-istabbiliment jew tal-irqajja’ kollha ta’ art li fuqhom l-operatur primarju mikro u żgħir jipproduċi komoditajiet rilevanti. Għal prodotti rilevanti li fihom bhejjem tal-ifrat jew li saru bl-użu tagħhom, u għal tali prodotti rilevanti li ntemgħu bi prodotti rilevanti, l-indirizz postali jew il-ġeolokalizzazzjoni għandhom jirreferu għall-istabbilimenti kollha li fihom jinżammu l-bhejjem tal-ifrat. Meta l-prodotti rilevanti jiġu prodotti fuq irqajja’ differenti ta’ art, l-indirizz postali jew il-ġeolokalizzazzjoni tal-irqajja’ kollha ta’ art għandhom jiġu inklużi f’konformità mal-Artikolu 9(1), il-punt (d).

